Bendros paskirties sausakrūvis laivas
Bendros paskirties sausakrūviai laivai perveža generalinius krovinius. Jų vidutinė keliamoji galia – 4000–6000 tonų, tačiau yra laivų, kurių keliamoji galia siekia 16000–20000 tonų. Vidutinis greitis – 14-16, o atskirų laivų – 20–22 mazgai. Pagrindinę korpuso dalį sausakrūviuose laivuose užima krovinių triumai, kurių liukai uždaromi ir atidaromi mechanizmų pagalba, labai išvystyta krovinių įranga. Specializuotų sausakrūvių laivų tipas priklauso nuo konkrečios laivo paskirties.